Komisijos reglamentas (EB) Nr. 1526/2001
2001 m. liepos 26 d.
iš dalies keičiantis Reglamentą (EEB) Nr. 388/92, nustatantį konkrečios tvarkos, taikytinos grūdų produktų tiekimui į Prancūzijos užjūrio departamentus (PUD), išsamias įgyvendinimo taisykles ir prognozuojamą tiekimo balansą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. gruodžio 16 d. Tarybos reglamentą (EEB) Nr. 3763/91, nustatantį konkrečias priemones tam tikriems Prancūzijos užjūrio departamentų žemės ūkio produktams [1], su paskutiniais pakeitimais, padarytais Reglamentu (EB) Nr. 1448/2001 [2], ypač į jo 2 straipsnio 6 dalį,
kadangi:
(1) Produktų, kuriems gali būti taikomos konkrečios tiekimo priemonės, kiekiai nustatomi periodiškai prognozuojant tiekimo balansą, kuris gali būti taisomas atsižvelgiant į pagrindinius rinkos reikalavimus vietinės produkcijos ir tradicinių prekybos srautų atžvilgiu.
(2) Remiantis Reglamento (EEB) Nr. 3763/91 2 straipsniu, javų produktų tiekimo į PUD 2001 m. prognozuojamas balansas buvo nustatytas Komisijos reglamente (EEB) Nr. 388/92 [3] su paskutiniais pakeitimais, padarytais Reglamentu (EB) Nr. 110/2001 [4]. Siekiant patenkinti regiono reikmes, būtina atlikti dalinius šio prognozuojamo tiekimo balanso pakeitimus. Vėliau reikėtų iš dalies pakeisti Reglamentą (EEB) Nr. 388/92.
(3) Šiame reglamente nustatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Komisijos reglamento (EEB) Nr. 388/92 priedas keičiamas šio reglamento priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2001 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. liepos 26 d.